Online interjú: az ETO focistáit kérdeztük
Szerkesztõségünk vendége volt a Gyõri ETO FC két labdarúgója Sasa Stevanovic, és Koltai Tamás. A csapat kapusa és a klub válogatott középpályása válaszolt az olvasók kérdéseire.
forzaroma
Hello! Az ETO a leginkább nemzetközi csapat az NBI-ben. Hogyan zajlik egy taktikai megbeszélés, hogyan értitek meg egymást a pályán?
A csapatban több olyan játékos van, aki érti az orosz nyelvet. Sándor István fordít nekik. Én a szerbeknek segítek ebben. Az angolt szinte mindenki érti. A pályán tudok irányítani. Ott különben is egy közös nyelv van, a foci.
ttom
A bajnokság mellett a Magyar Kupára mekkora hengsúlyt feketet a csapat?
Sasa: A Magyar Kupán keresztül kevesebb meccsel el lehet jutni a nemzetközi porondra. Közel volt a Kupagyõzelem, de nem sikerült. A cél ugyanaz ami volt. A bajnokságban minél jobb helyen végezni, és megnyerni a Kupát.
K1
Koltai Tomi te Koroncóról származol, mert ha igen én fociztam együtt édesapáddal. Én még ifista voltam. Kitünõ játékos volt, számunkra példakép. Neked sok sikert kívánok!!
Én gyõri vagyok, de édesapám játszott Koroncón. Nekem is Õ a példakép. Gyerekkori halvány emlékeim vannak arról, hogy játszik, és gólokat lõ. Örülök, hogy sokan emlékeznek rá.
McAliester
Sasától kérdezném! Magyarországon Ti az egyik, ha nem a legprofibb körülmények között készültök hétrõl-hétre.  (gondolok itt az ETO Parkra, pályák, lehetõségek stb...) Mit gondolsz milyen messze vagyunk Európától? (mint ETO) Mennyire versenyképes az a csapat és a körülmények a Top ligákkal?/most van egy "szerény" összehasonlításunk a DVSC által/
Sasa: Magyarországon, és a környezõ országokban kevés klubnál vannak hasonló körülmények. Ehhez kell még egy stabilan jól teljesítõ csapat. Ezért dolgozunk, hogy elérjük a nemzetközi kupa szereplést. Az osztrák, román, szlovák  csapatok rendszeresen szerepelnek a BL-ben. Most ott van a Debrecen is. Nem vagyunk messze ettõl a szinttõl, de az elit csapatok mögött nagyobb a lemaradásunk.
Z.n.
Melyik volt a legjobb meccsetek az ETO színeiben, és melyik az, amit elfelejtenétek?
Sasa: Mindig szerettem a Debrecen ellen védeni, és voltak olyan meccseim, amikor jól teljesítettem. Még Pajkos János volt az edzõ, a DAC pályán játszottunk a Lokival döntetlent. Volt egy meccs, amikor 1-0-ra vertük idegenben a Fradit. Tizenegyest védtem a hajrában, és a következõ támadásból Jakl megszerezte a gyõztes gólt. Legrosszabb emlék a tavalyi szezonban a Kupában a Haladással idegenben játszott meccs. Kikaptunk 3-2-re, és ott hibáztam a második és harmadik gólnál.
Koltai T.: A tavalyi Újpest elleni idegenbeli siker a legemlékezetesebb, 3-1-re nyertünk. Utána kaptam meghívót a válogatottba. A legrosszabb a hazai Debrecen elleni találkozó volt. Rosszul voltam, emiatt lecseréltek, ráadásul 3-0-ra kikaptunk.
B.B.
A Bajnokok Ligájából 2 fordulón már túl vagyunk. Szerintetek melyik csapat a legjobb, kinek szurkoltok? Van-e kedvenc játékosotok a BL-ben?

Koltai T.: Én elfogult vagyok, mert a Real Madridnak szurkolok. Több nagyon jó csapat van, akik esélyesek a gyõzelemre, ilyen a Barcelona. A legjobb játékos Zidane volt, a mostaniak közül Messi és Kaká a kedvenc.
Sasa: Én a Liverpoolnak szurkolok, de a kedvenc játékosom Buffon a Juvéból. Mourinho miatt az Internek is drukkolok. Sztankovicot jól ismerem a csapatból.
Sziasztok!
A kérdésem a következõ: szerintetek mit kellene tennni ahhoz, hogy újra megteljen folyamatosan a stadion, és nem csak egy-egy ingyenes mérkõzés erejéig? Titeket nem zavar az üres lelátó?
Mit kellene tenni ahhoz, hogy olyan stabil jó szereplést produkáljon a csapat, mint a Debrecen? Gondolok itt a folyamatos bajnoki címre és most a BL részvételre.
Sasa: Persze minket is zavar, ha kevés nézõ van a meccseken, de megpróbálunk jól játszani. Tudjuk, hogy ehhez idõ kell, de reméljük, hogy eljutunk olyan szintre, hogy annyian jönnek ki a meccseinkre, hogy telt ház lesz.
Koltai T.: Elõször a magyar bajnokságban kell a legjobbnak lenni. Nálunk elindult egy folyamat, jó úton járunk. Nem elérhetetlen az amit a Debrecen véghezvitt. Õk már megmutatták, hogy magyar csapat is ott lehet a BL-ben.
Hero

Sziasztok! Kettõtök közül Sasa az aki valószínûleg elõbb befejezi a pályafutását. Hogyan tervezed a jövõt? Maradsz Gyõrben? Tamás, tervben van-e a külföldi szerzõdés?
Sasa: Szeretnék Gyõrben maradni, de a rokonok, család Szerbiában él. Megpróbálom úgy alakítani a dolgokat, hogy a pályafutásom befejezése után a két ország között ingázzak.
Koltai T.: Most nincs tervben külföldi szerzõdés. Az ETO-ra koncentrálok, megpróbálok minél jobb teljesítményt nyújtani, és remélem késõbb játszhatok valamelyik külföldi bajnokságban.
kata

Ha nem éppen nem a foci töltené ki az életeteket, akkor mivel foglalkoznátok? Hobbi, kikapcsolódás?
Sasa: Ha nyit az ETO Park akkor ott lesz egy kávézóm. Ez tölti majd ki a szabadidõbet. Ha van szabadidõm, akkor megyek haza Szerbiába a családomhoz. Hobbi? Internetezni szeretek. Szeretem a jó filmeket.
Koltai T.: Szabadidõmben tanulok. Gépészmérnök leszek. Szeretek moziba járni, és internetezni.
Jarjar
koltai tomihoz: két hete a te két góloddal kezdõdött a mosonmagyaróvár alázása az MK-ban. Milyen dolog ez így játszani a volt csapatod ellen? :)
Nem tudom milyen dolog, mert soha nem játszottam a Mosonmagyaróvár csapatában. :-) Ez ugyan több helyen megjelent, de valószínûleg elírták.

tornacipõ

sziasztok!
- láttok esélyt arra, hogy még ebben a szezonban bajnok lesz a csapat vagy megint csak szöveg, hogy csapatépítés folyik?
- mentálisan erõsödött vagy gyengült a csapat Stark és Bõör távozásával?
- van arra esély hogy az eto-t az utánpótlásból töltsék fel, magyar játékosokkal vagy marad továbbra is a trend és külföldrõl hoznak focistákat?
Koltai T.: Látszik, hogy ez a csapat többet tud mutatni, mint az elõzõ bajnokságban. A tizedik fordulóig szereztünk 17 pontot, ha így játszunk tovább, akkor nagy esély van akár az elsõ helyre is. Most azonban a soronkövetkezõ meccsek a fontosak.
Sasa: Sok tehetség van az ETO-nál, biztosak vagyunk benne, hogy több fiatal nevével is találkozhatnak rövid idõn belül az elsõ csapat keretében. Az eredmény az elsõdleges, és akkor nem számít, hogy ki a külföldi és ki a magyar.
sunkaahh
Sziasztok!Nagyon örülõk annak hogy mostanában jól szerepel a csapat!Sasától lenne az a kérdésem hogy õ mint csapatkapitány hogy látja mire lehet képes az eto ebben az évben?  És mindkettõtõktöl azt hogy milyen Pintér Attila keze alatt dolgozni? válaszotokat elõre is köszönöm! Hajrá GYÕR!!
A célunk az, hogy az elsõ három hely valamelyikén végezzünk, hogy nemzetközi kupában indulhassunk. Ha lesz rá esély, akkor szeretnénk aranyérmesek lenni. Egyelõre csak a következõ meccsre készülünk. Lépésrõl-lépésre haladunk.
Pinér Attila nagyon korrekt edzõ. Megköveteli a munkát, és reméljük, ez a pályán is meglátszik majd. Sok új dolgot hozott magával, ebbõl próbálunk minél többet megvalósítani.

Korábban:  

A Gyõri ETO FC alaposan átalakult játékoskerettel, és új edzõvel kezdte a 2009-2010-es bajnokságot. A csapat 9 forduló után a tabella 5. helyén áll, két pont hátrányban az éllovas Videoton mögött. Megelõzhetõ-e a Debrecen? Milyen a viszony az ETO külföldi és magyar játékosai között? Mik a reális célok erre az idényre? Online interjú csütörtökön 13 órától Sasa Stevanoviccsal és Koltai Tamással. Kérdezzen a csapat játékosaitól, a cikk hozzászólásaiban, vagy e-mailben: online@kisalfold.hu.
Az NB1 tabellája
1. Videoton 19
2. Lombard Pápa 18
3. Újpest FC 17
4. MTK Budapest 17
5. Gyõri ETO 17
6. DVSC TEVA 16
7. Vasas SC 15
8. Paksi FC 11
9. KTE-Ereco 10
10. Zalaegerszegi TE 10
11. Ferencvárosi TC 10
12. Kaposvári Rákóczi 9
13. Nyíregyháza Spartacus 8
14. Szombathelyi Haladás 8
15. Budapest Honvéd 7
16. Diósgyõri VTK 6
labdarúgás online interjú Gyõri ETO FC